Eveniment

România are 19.043.767 de locuitori şi 7.086.394 de gospodării, cu un număr mediu de 2,66 persoane/locuinţă, dar doar 61,9 procente din totalul locuin­ţelor au baie în casă, conform celui mai recent recensă­mânt, din 2011.

Judeţele cu cel mai mic procent în ceea ce priveşte numă­rul de băi în casă în mediul rural sunt Olt, Vaslui, Boto­şani, Brăila şi Mehedinţi.

În comunele din Olt sunt 113.685 locuinţe, dintre care doar 1,6% au baia în interior.

Pe locul doi în ceea ce priveşte numărul locuinţelor fără baie este judeţul Vaslui, care are 102.265 de locuinţe, dintre care doar 8.367 au apă curentă şi 6.379 de gospodării au baie proprie, adică un procent de 6,2, conform recensământului din 2011.

În Botoşani, din 103.723 de locuinţe din mediul rural, doar 10.914 au baie proprie, ceea ce reprezintă o pon­dere de 10,5%.

Pe locul patru se situează Brăila, care are 48.664 de locuinţe în mediul rural, dintre care doar 7.765 de case au apă curentă şi doar 5.457 dintre acestea au baie proprie, adică un procent de doar 11,2.

În Mehedinţi, un judeţ care are 74.700 de locuinţe în mediul rural, doar 12.359 dintre acestea au apă curentă, ceea ce face ca doar 14,3% din case să aibă baie proprie, adică 10.652 de locuinţe, conform rezultatelor recensă­mân­tului din anul 2011.

În topul judeţelor cu cel mai mic număr de locuinţe din mediul rural cu băi proprii se află şi Galaţi, Dolj, Ialomiţa, Buzău şi Teleorman. Toate acestea au un procent mai mic de 20% al lo­cuin­ţelor din mediul rural cu baie proprie.

La polul o­pus se situează zona rurală din Bucureşti-Ilfov, care însumează un total 81.264 de locuinţe cu 69,3% dintre gospodării având baie proprie. La o distanţă mai mare de 12 procente de fruntaşul clasamentului, se află şi Braşov, cu 57,4% dintre locuinţele din mediul rural cu baie proprie. Acest judeţ are 59.202 de locuinţe în comunele din împrejurimi şi aproape 70% din numărul acestora au apă curentă, ceea ce prezintă un avantaj pentru cei care vor baie proprie în mediul rural.

Imediat după acesta se află şi judeţul Timiş, cu un procent de 54,4% din 97.326 de locuinţe din mediul rural care deţin baie proprie. Har­ghita, judeţ cu 77.860 de case în mediul rural, are un procent de 53,7 de gospo­dării cu baie proprie. Din totalul locuinţelor, 48.038 sunt alimentate cu apă curentă. Cu 117.129 de locuinţe în mediul rural, Clujul are o pondere 64.831 de gospodării alimentate cu apă curentă şi 49,3% dintre acestea au baie proprie.